PH

pH-weirde van ênigte courante iplossiengn: Vloeistoffe  pH  Zoutzeur 0 Zeure drainage in de mynbouw <1,0 Zeur van e batterie<1,0 Moagzeur 2,0 Citroenzop 2,4 - 2,6 Cola 2,5 Azyn 2,5 - 2,9 Appelsiene-of appelzop 3,5 Bier 4,5 Kaffie 5,0 Thee 5,5 Zeure reegn < 5,6 Melk 6,5 Zuver woater 7,0 Spuug 6,5 – 7,4 Bloed 7,38 – 7,42 Zêewoater 8,0 Zêpe 9,0 à 10,3  Eau d' javel 11,5 Kalk 12,5 Soda 14,0

De pH is e moate vo de zeurtegroad van e woaterige iplossienge te meetn. Iplossiengn met e pH lêger of 7 zyn zeur, iplossiengn met e pH hoger of 7 zyn basisch of alkalisch. Zuver woater het e pH styf dichte by 7.

pH-metiengn zyn belangryk in de geneeskunde, biologie, scheikunde, landbouw, busbouw, voediengsweetnschap, milieuweetnschap, oceanografie, bouwkunde, woaterzuverienge en by nog vele mêer toepassiengn.

't Begrip pH is in 1909 g'introduceerd deur den Deensche scheikundign Søren Sørensen. De p stoat vo 't Duuts Potenz, wat da kracht/macht wil zegg'n, en de H vo 't woaterstofion (H+) (Latyn: Pondus hydrogenii of Potentia hydrogenii).

De formule vo de pH te bereken'n is:

De pH van 'n iplossienge kan gemeetn wordn deur e pH-indicateur in te zett'n, e chemische stoffe die by e verschillige zeurtegroad 'n andere kleur lat zien.  Bekend is de verkleurienge van lakmoes, e blauw-purper poeier. In e zeure iplossienge wordt de stoffe rôod, in e basische iplossienge blauw.


Categorie:Chemie